L'Ajuntament d'Alaquàs adjudica 94 vivendes de protecció oficial en el IV Sorteig públic previst en el Pla Municipal de la Vivenda
16/12/2008

# L'Ajuntament d'Alaquàs adjudica 94 vivendes de protecció oficial en el IV Sorteig públic previst en el Pla Municipal de la Vivenda

*   16/12/2008
*   [Imprimir](#)
*   Compartir
*    https://www.alaquas.org/documento.asp?id\_do=11130

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11130%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20adjudica%2094%20vivendes%20de%20protecci%C3%B3%20oficial%20en%20el%20IV%20Sorteig%20p%C3%BAblic%20previst%20en%20el%20Pla%20Municipal%20de%20la%20Vivenda)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11130/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2008/2/11130/16122008foto2_Form_4.jpg)](https://www.alaquas.org/ficheros/documentos/2008/2/11130/16122008foto2_Form_10.jpg "<a href='https://www.alaquas.org/ficheros/documentos/2008/2/11130/16122008foto2_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs adjudica 94 vivendes de protecció oficial en el IV Sorteig públic previst en el Pla Municipal de la Vivenda</a>")

Més de 450 joves d'Alaquàs s'han beneficiat d'aquesta iniciativa municipal

L'Ajuntament d'Alaquàs va celebrar ahir dilluns 15 de desembre el IV Sorteig públic de vivendes protegides previst en el Pla Municipal de la Vivenda d'Alaquàs en què es van adjudicar un total de 94 vivendes VPO, a les quals optaven un total de 275 joves de la ciutat. L'acte es va celebrar a l'Auditori d'Alaquàs a les 20:15 hores.

Amb aquest quart sorteig, l'Ajuntament d'Alaquàs compleix amb un dels grans compromisos assumits per l'actual equip de govern municipal per oferir vivendes assequibles i de qualitat als i les joves. El Pla Municipal de la Vivenda d'Alaquàs ha possibilitat que amb la celebració d'aquests quatre sortejos públics, més de 450 joves d'Alaquàs es beneficien d'aquesta iniciativa municipal i siguen adjudicataris d'una vivenda protegida. Les obres estan ja en estat molt avançat i està previst que per a l'any vinent es lliuren les claus de les primeres vivendes.

Com és habitual, el sorteig es va realitzar davant de notari en un acte públic per tal de garantir la transparència d'aquest procés i el rigor amb què l'Ajuntament d'Alaquàs ha vingut actuant des dels inicis en l'adjudicació de les vivendes. Les vivendes d'aquest quart sorteig són fruit del conveni signat el passat mes de juliol amb la constructora Urbana Crescendo S.L. i corresponen als edificis 1A BLOC 1, que limita amb els carrers del Cid, Palleter i Walter-Alaquàs i al 1B BLOC 1, ubicat entre els carrers Walter-Alaquàs, Palleter i Dulce Chacón.

Les persones seleccionades en aquest sorteig seran notificades personalment per l'Ajuntament, que els indicarà formalment l'adjudicació de la seua vivenda així com la ubicació, la superfície útil, el preu, les condicions econòmiques i el model de contracte a subscriure així com el lloc i la data per a formalitzar el contracte.

El Pla Municipal de la Vivenda es dirigeix a totes les veïnes i els veïns d'Alaquàs i especialment a aquells col·lectius amb majors dificultats per a accedir a una vivenda, prioritàriament a joves menors de 35 anys que accedeixen a la seua primera vivenda i persones discapacitades amb mobilitat reduïda.